ایتالیادا دۆنن یوخا چیخان هلیکوپترده، تورکیه‌ده اؤزل بیر شیرکت‌ اوچون ایشله‌یه‌ن ۴ تورکون اولدوغو بیلدیریلدی.
دیپلوماتیک قایناقلاردان الده ائدیله‌ن بیلگییه گؤره، دونن لوکا شهرین‌ده‌کی کاپانوری تاسیگنانو هاوا لیمانیندان هاوالاندیقدان سونرا راداردان چیخان آوگوستا کوالا ای‌دبلیو ۱۱۹ تیپی هلیکوپترده اولان ۷ نفردن دؤردونون تورک وطنداشی اولدوغوو قید ائدیلدی.
هلیکوپترده‌کی تورکلرین وضعیتی ایله باغلی تورکیه‌نین روماداکی ائلچیلیگینین، هم ایتالیا مقاملاری، هم ده تورک شیرکتینین مسئوللاری ایله ارتباط حالیندا اولدوغو اؤیرنیلدی.
توسکانا و امیلیا-رومانیا بؤلگه‌لری سرحدینده ایتدیگی بیلدیریله‌ن هلیکوپترین آختارما چالیشمالارینا گئجه ساعاتلارین‌دا آرا وئریلیرکن چالیشمالارین بو گون یئنیدن باشلاماسی گؤزله‌نیلیر.
هلیکوپترده بیر ایتالیالی پیلوت، ۴ تورک و ۲ لبنانلی اولماقلا ۷ نفر وار ایدی.
هلیکوپترین، تمیزلیک محصوللاری ساتان "روتو کارت" آدلی شیرکتین موشتریلرینی فابریکایا داشیما خیدمتی وئردیگی بیلدیریلدی.
